'Mafia' op die bouperseel | Netwerk24
Nuwejaar-aanvalle 'net die begin van terreur in SA'
Aanvalle soos dié op Nuwejaarsdag in Johannesburg "is net die begin van terreur in Suid-Afrika".
Vrou se Yorkie in plaasaanval doodgeskiet
Die Yorkie van 'n vrou wat in Junie tydelik by haar 78-jarige pa gaan woon het nadat hy op sy plaas in Noordwes aangeval is, is Donderdagoggend in nóg 'n aanval op dieselfde plaas doodgeskiet.
Perlemoen ter waarde van R3 m. in Goodwood gevind
Twee verdagtes is in hegtenis geneem nadat owerhede onwettige perlemoen ter waarde van R3 miljoen by 'n huis in Edgemead in Goodwood gevind het.
Masood (156) plaas Pakistan in beheer
'n Wonderlike 156 deur die Pakistanse aanvangskolwer Shan Masood het sy land in beheer van sake in die eerste toets teen Engeland op Old Trafford in Manchester geplaas.
Bottas tot einde 2021 by Mercedes
Die Formule Een-renjaer Valtteri Bottas sien daarna uit om aanstaande seisoen te veg om as wêreldkampioen gekroon te word nadat Mercedes aangekondig het dat dié Fin tot aan die einde van 2021 vir hom sal ry.
ATP wil méér spelers slypkans op klei gee
Organiseerders van die Italiaanse Meesterstennistoernooi in Rome oorweeg dit om meer spelers in die mans se enkelspel toe te laat nadat die Madrid Ope weens die Covid-19-pandemie gekanselleer is.
Bokspronge op mark 'n lekker hupstoot vir JSE se wins
Die wilde markskommelings weens koronavirusvrese in die ses maande tot einde Junie was goed vir die JSE-groep se wins.
Meer as 100 mynwerkers al dood aan Covid-19
Meer as 100 Suid-Afrikaanse mynwerkers is al aan Covid-19 dood, wys die jongste syfers wat die Mineraleraad van Suid-Afrika bekend gemaak het.
Verdien nou rente op jou kriptogeld
Eienaars van digitale geldeenhede soos bitcoin en ethereum kan nou rente daarop verdien.
KYK: 75 j. ná Hirosjima vrees wêreld steeds vonk in kern-kruitvat
Dit is Donderdag presies 75 jaar gelede dat Amerika 'n atoombom op die Japanse stad Hirosjima afgegooi het. Daarmee is die karakter van die internasionale politiek aansienlik verander. Leopold Scholtz gaan na wat gebeur het en wat die implikasies was
ANC nes kêrel agter in die kerk
Die kêrel wat heel agter in die kerk sit, los 'n wind. Dan kyk hy om om te sien wie het dit gedoen.
Polisie smous sigarette; vang jou as jy rook
Die FAK het Woensdag sy Vrouebeeld by Parys in die Noord-Vrystaat opgerig.
Plek van die bobaasvertellers
Poem Mooney wil met Stories uit Lap iets nalaat oor die wel en wee van die plek wat hy as kind geken het, skryf Marlene Malan.
Windsor gooi sy tuinhekke oop vir publiek
Die Windsor-kasteel, een van die amptelike wonings van koningin Elizabeth van Brittanje, gaan sy oostelike terrastuin die eerste keer in meer as 40 jaar vir die publiek open.
kykNET Silwerskerm-fees vanjaar in nuwe baadjie aanlyn
Die kykNET Silwerskermfees, 'n hoogtepunt op die jaarlikse vermaakkalender, gaan vanjaar 'n nuwe baadjie aantrek en in 'n ander formaat aanlyn aangebied word.
Dis mos 'n Mitsu-bussie!
Dit klink of Mitsubishi die doodsklok gelui het vir sy groot Pajero.
T-klas mik na jong avonturiers
Europa se vervaardigers het snuf in die neus gekry van die nuwe gier wat jong Europeërs opgewonde maak, "mini-avonture", met Mercedes wat ook nou 'n hap van hierdie nuwe koek wil hê.
'Mafia' op die bouperseel
Deur Anton van Niekerk 20 Augustus 2019 00:00
Foto ter illustrasie: istock
'n Tyd gelede is daar in dié rubriek moeite gedoen om lesers te probeer opbeur te midde van al die slegte nuus wat koerantlesery versuur.
Ek het onder meer daarop gewys dat ons die 1980's oorleef het – myns insiens 'n veel uitsigloser tyd.
Wat sleg is van die huidige nuustoevoer uit verskillende oorde, is dat die goeienuusstories taamlik skaars is. Daarby gebeur uiters ontstellende dinge meermale op die mees onverwagte plekke.
'n Voorbeeld is die konstruksiebedryf. Dit is 'n kernbelangrike deel van ons ekonomie, want dit skep die infrastruktuur wat onontbeerlik is vir toekomstige en voortgesette ekonomiese aktiwiteite en groei.
Die vernaamste belegger in en finansierder van konstruksiebedrywighede in die land is die staat. Maar besteding aan openbare infrastruktuur het die laaste paar jaar merkbaar afgeneem.
In die 2017-'18-boekjaar was die staat se infrastruktuurbegroting R947 miljard. Dit het in 2018-'19 verminder tot R834 miljard – 'n yslike 12%-vermindering. Met dienooreenkomstige verlies aan werkgeleenthede in die konstruksiebedryf.
Verminderde staatsbesteding is lank nie die enigste faktor wat verantwoordelik is vir die lae huidige moreel in hierdie bedryf nie.
Wat oor die afgelope jaar of wat bygekom het, is die optrede van groepe plunderaars (die "konstruksiemafia") wat, in die naam van "radikale ekonomiese transformasie", dinge op konstruksieterreine begin aanvang wat op blatante sabotasie neerkom.
Hierdie gebeure is uiters ontstellend. Op 'n gegewe oomblik daag daar eenvoudig 'n paar voertuie by so 'n terrein op en klim 'n groot groep mans met AK47-gewere uit.
In baie gevalle dring hulle daarop aan dat verdere werk onmiddellik gestaak word tot tyd en wyl hul "onderhandelinge" afgeloop is.
(Stel jou ieder geval "onderhandelinge" voor waar die een groep tot die tande gewapen is en die ander groep glad nie.)
Hulle eis dan dat almal (of die meeste) van hulle summier in diens geneem word, óf dat hulle 'n finansiële aandeel van 'n sekere persentasie (gewoonlik 30%) ontvang. Hulle belê glad nie, maar eis 30% van die winste!
Dit alles het die implikasie dat groot getalle werkgeleenthede in die slag bly.
Hierdie praktyk kom wyd voor en het glo in KwaZulu-Natal begin.
Kontrakteurs het in 'n paar gevalle reeds handdoek ingegooi, veral as die polisie telkens ingeroep word om reg en orde te herstel en telkens weier om op te daag.
Dit alles het die implikasie dat groot getalle werkgeleenthede in die slag bly. En dít in 'n samelewing waarin die regering van die dag werkskepping as eerste beleidsprioriteit geformuleer het.
Wat is hieroor te sê? Kom ons wees ter wille van die argument so toegewend teenoor die predikament van werklose mense soos ons kan.
Daar is 'n saak voor uit te maak dat op groot skaal geleenthede gesoek moet word om veral swart mense te laat deel in ekonomiese vooruitgang.
Maar wanneer daardie geregverdigde sentiment egter die punt bereik waar selfaangestelde organisasies hulself eenvoudig begin opdwing aan ontwikkelaars en ingeni-eurs wat kontraktuele verpligtinge het en onderhewig is aan streng begrotings, sien ons 'n vorm van "swart ekonomiese bemagtiging" wat in wese dieselfde as grondgryp­aksies is.
Dit toon 'n volslae minagting vir die regstaat en vir dié instellings wat die regstaat orent hou en laat werk. Hierdie praktyk kom neer op naakte anargie.
Dit is al met dringendheid onder die president se aandag gebring. Dis hoog tyd dat hy iets daaraan doen. Irma Venter; "Construction industry in rapid decline as work wanes, 'mafia' takes over, warns Safcec"; Engineering News, 8 April 2019; Lynley Donnelly: "Rise of the new construction 'mafia' ";Mail & Guardian, 12 April 2019.)